เบน ชิลเวลล์

**เบนจามิน เจมส์ ชิลเวลล์** (; เกิด 21 ธันวาคม ค.ศ. 1996) เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับสโมสรราซิงเกลิบเดอสทราซบูราลซัส ในลีคเอิง ประเทศฝรั่งเศส

## สโมสรอาชีพ
### เลสเตอร์ซิตี
ชิลเวลล์เกิดในเมืองมิลตันคีนส์ บักกิงแฮมเชอร์ ประเทศอังกฤษ และเข้าเรียนในโรงเรียนมัธยมปลายและวิทยาลัยชุมชนเรดบอร์น เขาเป็นผลผลิตของทีมอะคาเดมีเลสเตอร์ซิตี และได้รับรางวัลผู้เล่นดาวรุ่งแห่งปี หลังจบฤดูกาล 2014/15

หลังจากลงเล่นให้กับสโมสรในช่วงก่อนฤดูกาล ภายใต้ผู้จัดการทีมคนใหม่คือ เกลาดีโอ รานีเอรี ชิลเวลล์ได้สวมเสื้อหมายเลข 30 ในฤดูกาล 2015/16 เขาลงเล่นให้กับสโมสรอาชีพครั้งแรกเมื่อวันที่ 27 ตุลาคม 2015 ในลีกคัพ เกมที่พบกับฮัลล์ซิตี ชิลเวลล์เล่นจนถึงจบเกม โดยเลสเตอร์แพ้ให้กับฮัลล์ซิตีด้วยคะแนน 5–4 จากการดวลลูกโทษ หลังเสมอกัน 1–1 ในช่วงต่อเวลาพิเศษ

เมื่อวันที่ 19 พฤศจิกายน 2015 ชิลเวลล์เซ็นสัญญายืนตัวกับฮัดเดอส์ฟีลด์ทาวน์ สโมสรในแชมเปียนชิป และ 9 วันหลังเซ็นสัญญา เขาลงเล่นครั้งแรกในเกมที่แพ้ในบ้านให้กับมิดเดิลส์เบรอ ด้วยคะแนน 2–0 โดยชิลเวลล์ลงเล่นให้กับฮัดเดอส์ฟีลด์ทาวน์ทั้งหมด 8 นัด จนสิ้นสุดสัญญายืมตัวในวันที่ 3 มกราคม 2016 ก่อนกลับเลสเตอร์ซิตีสโมสรต้นสังกัด

ในวันที่ 28 กรกฎาคม 2016 ชิลเวลล์ได้ทำสัญญาใหม่กับสโมสรเลสเตอร์ซิตี ไปจนถึงปี 2021 โดยในฤดูกาล 2016/17 เขาลงเล่นในพรีเมียร์ลีกครั้งแรกในเกมที่แพ้ในบ้านให้กับเอฟเวอร์ตัน ด้วยคะแนน 0–2 ซึ่งชิลเวลล์ได้รับคำชมเรื่องของการเล่น เขาลงเล่นเป็นจำนวน 19 นัด รวม 2 นัดในยูฟ่าแชมเปียนส์ลีก และยิงประตูครั้งแรกในอาชีพการค้าแข้งเมื่อวันที่ 18 พฤษภาคม 2017 ในเกมที่แพ้ในบ้านให้กับสโมสรฟุตบอลทอตนัมฮอตสเปอร์ ด้วยคะแนน 6–1

ชิลเวลล์ถูดไล่ออกจากสนามเป็นครั้งแรกในอาชีพของเขาเมื่อวันที่ 13 มกราคม 2018 หลังจากได้รับใบเหลืองที่สองภายในห้านาที ในเกมที่เสมอแบบไม่มีประตูกับเชลซี 

ต่อมา ในวันที่ 20 ตุลาคม 2018 ชิลเวลล์ได้ต่อสัญญาใหม่กับสโมสรไปจนถึงปี 2024 แต่อยู่ไม่ครบสัญญา เนื่องจากเขาได้ย้ายไปเล่นให้กับเซลซีแบบถาวร ในปี 2020

### เชลซี
ชิลเวลล์ได้เซ็นสัญญากับสโมสรเชลซีเป็นระยะเวลา 5 ปี ในวันที่ 26 สิงหาคม 2020 ด้วยค่าตัว 50 ล้านปอนด์ และลงเล่นเป็นจำนวน 107 นัด โดยสามารถคว้าแชมป์ในรายการยูฟ่าแชมป์เปียนส์ลีก ฤดูกาล 2020/21 และ ฟีฟ่าคลับเวิลด์คัพ ปี 2021 ก่อนย้ายไปยืมตัวกับสโมสรคริสตัล พาเลซ

### คริสตัล พาเลส
ชิลเวลล์ย้ายมาเล่นให้กับสโมสรคริสตัล พาเลส ด้วยสัญญายืมตัวแบบไม่มีเงื่อนไขซื้อขาด ในช่วงท้ายฤดูกาล 2024/25 โดยลงเล่นเป็นจำนวน 11 นัด และสามารถคว้าแชมป์รายการเอฟเอคัพ ซึ่งเป็นแชมป์รายการแรกในรอบ 120 ปีของสโมสร

### ราซิงเกลิบเดอสทราซบูราลซัส (สตารส์บูร์ก)
หลังสิ้นสุดสัญญายืมตัวกับคริสตัล พาเลส ชิลเวลล์ได้ย้ายออกจากเซลซี ในวันที่ 1 กันยายน 2025 โดยเซ็นสัญญาถาวรเป็นระยะเวลา 2 ปี กับสโมสรราซิงเกลิบเดอสทราซบูราลซัล หรือสตารส์บูร์ก ในลีคเอิง ประเทศฝรั่งเศส ด้วยค่าตัว 17 ล้านปอนด์ 

ปัจจุบัน ชิลเวลล์ลงเล่นให้กับสตารส์บูร์กไปแล้ว 28 นัด

## ชีวิตส่วนตัว
พ่อของชิลเวลล์มาจากนิวซีแลนด์ และอพยพไปอังกฤษในปี 1993 สามปีก่อนที่ชิลเวลล์จะเกิด

## สถิติอาชีพ
### สโมสร

### ทีมชาติ

## เกียรติประวัติ
**เชลซี**
*ยูฟ่าแชมเปียนส์ลีก: 2020-21 
*ยูฟ่าซูเปอร์คัพ: 2021

**คริสตัลพาเลซ**
*เอฟเอคัพ: 2024–25

**อังกฤษ**
*ยูฟ่าเนชันส์ลีก อันดับที่สาม: 2018–19

## อ้างอิง

## แหล่งข้อมูลอื่น
*Profile at the Leicester City F.C. website
*Profile at the Football Association website
*

 

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลคริสตัลพาเลซ
หมวดหมู่:กองหลังฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากมิลตันคีนส์